
ABSTRACT
În legislaţia naţională a statelor membre ale Uniunii Europene, dreptul de proprietate este reglementat în constituţii şi codurile civile, precum şi în legi speciale.
În România Noul cod civil reglementează asociaţiile de proprietari la art. 659. Pentru organizarea şi funcţionarea asociaţiilor de proprietari, prevederile acestuia fac trimitere la legea specială, care este Legea nr. 230/2007. De asemenea, au fost adoptate norme metodologice prin HG nr. 1588/2007. Conform art. 35 din Legea nr. 114/1996, modificată, asociaţiile de proprietari au personalitate juridică.
Dintre statele analizate, doar România, Franţa, Letonia, Lituania, Spania  au legi speciale referitoare la organizarea şi funcţionarea asociaţiilor de proprietari, în vreme ce în celelalte state acestea sunt reglementate de legislaţia generală privind dreptul de asociere.
* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.

SCURTE CONSIDERAŢII DE DREPT COMPARAT PRIVIND DREPTUL DE PROPRIETATE

Constituţiile şi codurile civile ale statelor europene occidentale adoptate în secolul al XIX-lea sau pe parcursul secolului XX au fost influenţate de Declaraţia drepturilor omului şi ale cetăţeanului a Revoluţiei franceze din anul 1789, care, în art. 17, proclamă dreptul de proprietate sacru şi inviolabil
.
Astfel, art. 544 din Codul civil francez, care a servit ca model mai multor coduri europene adoptate ulterior, printre care şi Codul civil român de la 1864, defineşte proprietatea ca fiind dreptul de a se bucura şi de a dispune de lucruri, în modul cel mai absolut, cu condiţia de a nu face un uz interzis de legi sau de regulamente.

În Constituţia franceză din 4 noiembrie 1958, în vigoare, nu există dispoziţii specifice cu privire la dreptul de proprietate. Preambulul acesteia dispune că "poporul francez proclamă solemn ataşamentul său la Declaraţia drepturilor omului şi principiilor suveranităţii naţionale astfel cum ele sunt definite prin Declaraţia de la 1789, confirmate şi completate prin preambulul Constituţiei din 1946". Având a se pronunţa asupra conformităţii naţionalizărilor întreprinse de Guvernul socialist francez ajuns la putere în urma alegerilor prezidenţiale şi legislative din anul 1981 cu dispoziţiile Constituţiei din anul 1958, Consiliul Constituţional francez a statuat în sensul că "dreptul de proprietate are un caracter fundamental" pentru societatea franceză. Înalta jurisdicţie constituţională afirmă că, "dacă ulterior anului 1789 şi până în zilele noastre finalităţile şi condiţiile de exercitare a dreptului de proprietate au cunoscut o evoluţie caracterizată atât prin notabila extindere a câmpului său de aplicare la domenii individuale noi, cât şi prin limitări impuse de interesul general, înseşi principiile enunţate de Declaraţia drepturilor omului au deplină valoare constituţională, atât în ceea ce priveşte caracterul fundamental al dreptului de proprietate a cărui conservare constituie unul dintre scopurile societăţii politice şi care este pus pe acelaşi plan cu libertatea, siguranţa şi rezistenţa la opresiune, cât şi în ceea ce priveşte garanţiile conferite titularilor acestui drept şi prerogativele puterii publice". Deşi drept fundamental, dreptul de proprietate poate suferi, prin decizii ale autorităţilor publice, anumite restrângeri dictate de interese de utilitate publică, în condiţiile legii.

În Italia, art. 436 din Codul civil de la 1865 avea o formulare asemănătoare cu cea cuprinsă în art. 544 C.civ. francez. Codul civil italian din 1942 însă, deşi recunoaşte că dreptul de proprietate este un drept complet, exclusiv şi individual asupra unui lucru (art. 832), prin art. 836 impune obligaţia proprietarilor de a utiliza bunurile proprietatea lor potrivit funcţiilor economice şi exigenţelor producţiei naţionale.

Codul civil german de la 1900 dispune, în art. 903, că proprietarul, în măsura în care legea sau drepturile unor terţe persoane nu se opun, are facultatea să utilizeze bunul său aşa cum doreşte şi de a împiedica orice ingerinţă din partea unei alte persoane. Nu se face nicio menţiune despre caracterul absolut al dreptului de proprietate. Constituţia de la Weimar, adoptată de Germania în anul 1919, proclama că proprietatea obligă, iar Constituţia germană în vigoare impune proprietarului exercitarea dreptului său conform cu natura lucrului şi cu respectarea intereselor generale ale societăţii.

În materia proprietăţii, sistemul de drept englez este total diferit de cel continental. Asfel, mai întâi, raporturile feudale de proprietate, extrem de complicate de diversele relaţii de vasalitate, au fost înlăturate abia în decursul secolului al XX-lea, perioadă în care s-au simplificat tranzacţiile imobiliare şi s-a introdus publicitatea imobiliară. Totuşi, în concepţia dreptului funciar englez, Coroana regală continuă a deţine dominium eminens asupra totalităţii pământului englez. De unde consecinţa că întreaga suprafaţă de teren a Regatului britanic ar reveni Coroanei, atunci când nu ar mai exista nicio persoană care să deţină un titlu valabil asupra terenului.

În dreptul englez termenul de property desemnează ansamblul drepturilor patrimoniale. Ceea ce se înţelege în mod obişnuit în dreptul continental prin dreptul de proprietate corespunde, în dreptul englez, termenului de ownership şi are ca obiect bunurile mobile.

În privinţa proprietăţii imobiliare se admite că deţinătorii acesteia (estates) exercită real property asupra pământului, care reprezintă un drept de concesiune pe o durată de timp, spre deosebire de cel care închiriază terenul, care exercită personal property. Concesiunea este concepută ca un drept ce se exercită pe durata vieţii concesionarului şi a descendenţilor acestuia, astfel că, practic, se ajunge la exercitarea unui drept perpetuu
.

ROMÂNIA

Conform art. 659 din Noul Cod Civil (NCC): Constituirea asociaţiilor de proprietari:
În cazul clădirilor cu mai multe etaje ori apartamente sau în cazul ansamblurilor rezidenţiale formate din locuinţe individuale, amplasate izolat, înşiruit sau cuplat, în care există proprietăţi comune şi proprietăţi individuale, se constituie asociaţia de proprietari, care se organizează şi funcţionează în condiţiile legii. (art. 650 alin. 2, art. 653, art. 656 alin. 2, art. 658 alin. 4 NCC; Legea nr. 230/2007).
Potrivit profesorului Eugen Chelaru, inserarea unui articol consacrat asociaţiilor de proprietari în cuprinsul paragrafului pe care noul Cod civil îl consacră coproprietăţii asupra părţilor comune din clădirile cu mai multe etaje sau apartamente se justifică prin aceea că, prin mai multe articole s-a făcut, direct sau indirect, referire la acte care pot fi adoptate de asemenea asociaţii (art. 650 alin. 2, art. 653, art. 656 alin. 2 şi art. 658 alin. 4 NCC)
.
Pentru organizarea şi funcţionarea asociaţiilor de locatari, prevederile art. 659 NCC fac trimitere la legea specială, care este Legea nr. 230/2007.
Potrivit profesorului Corneliu Bîrsan, ultimul text din paragraful Secţiunii a III-a pe care noul Cod civil îl consacră coproprietăţii forţate asupra părţilor comune din clădirile cu mai multe etaje sau apartamente priveşte asociaţia de proprietari. Potrivit art. 659, în cazul unor asemenea clădiri ori în cazul ansamblurilor rezidenţiale formate din locuinţe individuale, amplasate izolat, înşiruit sau cuplat, în care există proprietăţi comune şi proprietăţi individuale, se constituie asociaţii de proprietari, care se organizează şi funcţionează în condiţiile stabilite prin lege
.
Legea specială în materie este Legea nr. 230/2007 privind înfiinţarea, organizarea şi funcţionarea asociaţiilor de proprietari, cu modificările ulterioare, la care au fost adăugate Normele metodologice privind organizarea şi funcţionarea asociaţiilor de proprietari, aprobate prin HG nr 1588/2007.

Asociaţia de proprietari are drept scop administrarea şi gestionarea proprietăţii comune care, pe lângă drepturi, impune obligaţii pentru toţi proprietarii (art. 4 alin. 1 din Legea nr. 230/2007).

Ea reprezintă forma de asociere autonomă şi nonprofit a majorităţii proprietarilor unui condominiu
 (art. 3 alin. 1 lit. g). Asociaţia de proprietari are personalitate juridică (art. 35 din Legea nr. 114/1996, cu modificările ulterioare).
Asociaţiile de proprietari se pot constitui şi pe tronsoane sau scări, în condiţiile legii, prin hotărârea adunării generale şi cu acordul expres al coproprietarilor cu privire la delimitarea efectivă a părţilor de proprietate comună care se preiau în administrare de respectiva asociaţie de proprietari şi cu privire la obligaţiile şi drepturile legale care vor continua să rămână în sarcina, respectiv beneficiul tuturor coproprietarilor. Dacă este cazul, asociaţiile de proprietari înfiinţate pe scări sau tronsoane de clădire îşi reglementează între ele raporturile juridice cu privire la aspectele tehnice comune acestora, printr-o anexă la acordul de asociere (art. 5 alin. 3).

Legea prevede că asociaţia de proprietari, prin comitetul său executiv, reglementează folosirea, întreţinerea, repararea, înlocuirea şi modificarea părţilor proprietăţii comune, inclusiv cu privire la consumurile aferente proprietăţii comune (art. 30 alin. 1 lit. d), iar în ceea ce priveşte acoperirea cheltuielilor, stabilirea şi repartizarea sumelor care privesc proprietatea comună ce revine fiecărui proprietar din cadrul condominiului, se fac proporţional cu cota-parte indiviză din proprietatea comună (art. 48 alin. 1).
Asociaţia de proprietari este condusă de adunarea generală a proprietarilor, care este alcătuită din toţi proprietarii membri ai asociaţiei (art. 23 alin. 2). La rândul ei, adunarea generală a proprietarilor alege dintre membrii săi un comitet executiv, dintre care unul va fi desemnat preşedinte.

Cu excepţia atribuţiilor rezervate exclusiv proprietarilor cu privire la proprietăţile individuale, apartamente sau spaţii cu altă destinaţie decât aceea de locuinţă, comitetul executiv reprezintă asociaţia de proprietari în administrarea şi exploatarea clădirii. Pentru îndeplinirea atribuţiilor ce îi revin, comitetul poate angaja personal specializat (art. 29).

Pentru activitatea de administrare care include activităţi de administrare tehnică, de contabilitate şi casierie, asociaţia de proprietari poate angaja fie persoane fizice atestate pentru funcţia de administrator de imobile, fie poate încheia contract de administrare cu persoane juridice specializate şi autorizate, care au ca obiect de activitate numai domeniul asociaţiilor de proprietari ori care au ca activitate principală administrarea imobilelor pe bază de tarife sau contract. Persoanele fizice pot fi angajate prin încheierea unui contract individual de muncă, conform celor stabilite prin negociere directă (art. 35 alin. 1 şi 2).
Atunci când este necesară realizarea unor lucrări de reparaţii sau a altor activităţi de întreţinere, administratorul, ţinând seama de preţ, durată de execuţie şi de calitate, supune spre analiză şi aprobare comitetului executiv al asociaţiei de proprietari ofertele operatorilor economici care sunt corespunzătoare exercitării lucrărilor, conform legislaţiei în vigoare (art. 37).

Proprietatea comună poate fi utilizată de către terţi, persoane fizice sau juridice, de drept public ori de drept privat, numai cu acordul majorităţii proprietarilor membri ai asociaţiei şi al proprietarilor direct afectaţi de vecinătate, în baza unui contract de închiriere, de folosinţă sau de concesiune (art. 39).
De asemenea, proprietarul nu poate schimba aspectul sau destinaţia proprietăţii comune fără a obţine mai întâi acceptul din partea asociaţiei de proprietari (art. 11 alin. 2). Legea prevede că zidurile dintre apartamente sau spaţiile alăturate şi proprietatea comună care nu fac parte din structura de rezistenţă a clădirii pot fi reamplasate numai prin modificarea acordului de asociere, în baza hotărârii majorităţii proprietarilor şi autorizaţiei de modificare a construcţiei, eliberată de autoritatea locală (art. 12).

Tot astfel, modificările constructiv şi utilizarea în alte scopuri a unor părţi sau elemente de construcţie ale clădirii, cum ar fi ancorare de reclame, suspendări de stâlpi, pereţi sau scări interioare şi altele asemenea, se vor putea face numai pe baza deciziei comitetului executiv, cu acordul proprietarilor direct afectaţi şi, după caz, pe baza unui proiect tehnic întocmit de instituţii de specialitate, verificat de un expert autorizat, şi cu autorizaţia pentru efectuare de lucrări, eliberată în condiţiile legii (art. 41).

Toate aceste dispoziţii au drept scop să asigure normala convieţuire între proprietarii care alcătuiesc asociaţia de proprietari, ţinând, într-un anume sens, şi de limitele exerciţiului normal al dreptului de proprietate.

În acelaşi timp, eventuala opunere nejustificată a unuia dintre cei interesaţi, care poate merge la a îmbrăca forma unui abuz de drept, poate fi cenzurată de instanţa de judecată.

Legea mai prevede obligaţia proprietarilor care îşi înstrăinează apartamentele sau spaţiile cu altă destinaţie ca, la întocmirea actelor de înstrăinare, să facă dovada achitării la zi a cheltuielilor care le-au revenit în cadrul asociaţiei de proprietari, după cum datoria mai poate fi preluată de cumpărător (art. 20).

Potrivit art. 18 din lege, în cazurile în care în clădirile de locuinţe unul dintre proprietari sau chiriaşi împiedică cu bună ştiinţă şi sub orice formă folosirea normală a clădirii de locuit, creând prejudicii celorlalţi proprietari sau chiriaşi, după caz, la solicitarea proprietarilor clădirilor sau a reprezentantului legal al acestora, instanţa va lua măsurile pentru folosirea normală a imobilului, ceea ce nu exclude răspunderea civilă delictuală a proprietarului sau chiriaşului în culpă, în temeiul art. 1357 şi urm. NCC.
AUSTRIA

În Austria nu există o lege specială referitoare la asociaţiile de proprietari, acestea înfiinţându-se şi funcţionând în conformitate cu prevederile referitoare la  asociaţii, în general. Ele sunt societăţi private, cu personalitate juridică
. 
BELGIA

Asociaţiile de proprietari pot îmbrăca diverse forme juridice şi sunt supuse regulilor proprii acestor forme.
Principala asociaţie de proprietari din Belgia este Oficiul Proprietarilor
 care există din 1875 şi care este o societate pe acţiuni. Oficiul Proprietarilor acţionează şi ca agent imobiliar autorizat şi este, cu acest titlu, supus şi legislaţiei în vigoare în acest domeniu. 
O altă formă de asociaţie este Sindicatul Naţional al Proprietarilor (Algemeen Eigenaars Syndikaat), care este constituit sub formă de asociaţie fără scop lucrativ (ASBL), şi Eigenaarsbond (ASBL).
ESTONIA

Organizarea şi funcţionarea asociaţiilor de proprietari sunt reglementate prin Legea privind asociaţiile de apartamente din 1995, modificată în 2012
, precum şi prin Legea privind proprietatea de apartamente, adoptată pe 15.11.2000, intrată în vigoare pe 01.07.2001, parţial la 01.01.2005, ultimele modificări pe 09.01.2013
. 
Proprietatea unui apartament semnifică proprietatea exclusivă asupra acestuia, precum şi cota legală din spaţiul comun care corespunde imobilului. Aspectele nereglementate prin Legea privind proprietatea de apartamente
 sunt completate prin reglementările Legii actului de proprietate.
Asociaţia de apartamente este un tip special de asociaţie non-profit alcătuită din proprietarii de apartamente, în scopul administrării în comun a imobilului. Temeiul legal al acestor înfiinţării acestor asociaţii este constituit de Legea privind asociaţiile de apartamente şi de Legea privind asociaţiile non-profit. În caz de contradicţie între cele două acte normative se aplică Legea privind asociaţiile de apartamente.

O asociaţie de apartamente poate fi formată în scopul administrării unui număr de apartamente aflate în perimetrul aceluiaşi imobil. O asociaţie de apartamente se întemeiază pe baza hotărârii majoritare a proprietarilor de apartamente dacă partea cea mai mare a clădirii şi suprafeţei de teren aparţine acelei majorităţii ai deţinătorilor de cote legale.

Asociaţia de apartamente este o asociaţie obligatorie; atunci când este întemeiată pe decizia majorităţii necesare, toţi proprietarii de apartamente din cadrul imobilului îi aparţin acesteia.

O asociaţie de apartamente nu poate fi înfiinţată decât dacă fondatorii au devenit proprietari de apartamente (pe baza Legii privind privatizarea spaţiilor de locuit sau prin înscrierea proprietăţii apartamentului în cartea funciară).

Asociaţiile de apartamente trebuie înscrise în registrul asociaţiilor şi fundaţiilor non-profit împreună cu alte asociaţii non-profit
.
Capitolul 2 din Legea privind proprietatea de apartamente permite proprietarilor de apartamente să se asocieze într-o asociaţie de coproprietari (community of apartment owners). Această asociaţie nu trebuie înregistrată
.
Coproprietatea imobiliară semnifică proprietatea exclusivă asupra spaţiului fizic al unei construcţii (de exemplu, un apartament), precum şi cota parte de proprietate asupra spaţiilor comune. 
Aproximativ 65% din populaţia estonă trăieşte în asociaţii de coproprietari. Asociaţia de coproprietari este cea mai răspândită formă de organizare  responsabilă în general pentru managementul clădirilor rezidenţiale. Fiecare asociaţie de coproprietari se finanţează din fonduri proprii ca  o asociaţie       non-profit în  vederea administrării unei clădiri cu mai multe apartamente. 
Uniunea Estonă a Asociaţiilor de Coproprietari (EKYL) este o organizaţie independentă ce reuneşte aproximativ 1400 de asociaţii de coproprietari sau asociaţii de apartamente din toată Estonia. Apartenenţa la EKYL este voluntară şi include aproximativ 15% din totalul asociaţiilor naţionale de coproprietari. EKYL reprezintă asociaţiile de coproprietari din Estonia, la nivel local, naţional şi internaţional. Ea lucrează în parteneriat cu instituţii de stat, primării, universităţi, instituţii private şi ONG-uri.
Astăzi, 96% dintre apartamente au fost privatizate. Aceste apartamente privatizate sunt organizate ca asociaţii de apartamente şi coproprietăţi de apartamente. Se întreprind eforturi speciale pentru creşterea eficienţei energetice, iar asociaţiile de coproprietari lucrează cu mai mulţi parteneri publici şi privaţi. Planurile de renovare şi reabilitare sunt însă limitate de capacitatea financiară a fiecărui membru. Membri ai asociaţiei de coproprietari sunt persoane cu diverse niveluri socio-economice.
Caracteristicile-cheie ale asociaţiilor de coproprietari din Estonia sunt:

· se constituie pentru a administra spaţii comune;

· sunt asociaţii non-profit administrate de un consiliu director;

· comitetul asociaţiei poate angaja un administrator imobiliar dacă este nevoie;
· fiecare membru al asociaţiei deţine o proprietate;
· vânzarea imobilelor este reglată de piaţă în funcţie de costurile actuale;

· proprietarii plătesc în funcţie de costurile actuale;

· la începutul privatizării trebuia constituită câte o asociaţie de coproprietari pentru fiecare clădire. Regula s-a schimbat şi asociaţiile de coproprietari pot deţine mai multe clădiri.
FINLANDA

Nu există o lege specială privind asociaţiile de proprietari, însă acestea funcţionează în temeiul principiului libertatăţii de asociere, înţeleasă ca un drept universal, care se aplică tuturor formelor de asociere ale activităţilor asemănătoare.
Libertatea de asociere înseamnă, printre altele, dreptul de a înfiinţa o asociaţie fără a fi necesar un permis, precum şi de a fi membru într-una sau mai multe asociaţii. Libertatea de asociere înseamnă şi dreptul de a nu participa la nicio asociere şi dreptul de a demisiona, când doreşti, dintr-o asociaţie în care  te-ai înscris. Pe de altă parte, asociaţiile din Finlanda au libertate internă, ceea ce semnifică dreptul de a-şi adopta statute proprii, în cadrul legal, şi de a decide în privinţa activităţilor interne.

Temeiul legal este Legea asociaţiilor din Finlanda
.
FRANŢA

În general, asociaţiile de proprietari ţin de legislaţia privind asociaţiile, mai precis de regimul libertăţii de asociere prevăzut de Legea 1901 privind asociaţiile. Conform art. 1 din Legea de la 1 iulie 1901, "asociaţia este acordul prin care două sau mai multe persoane pun în comun, într-o manieră permanentă, cunoştinţele sau activitatea lor într-un alt scop decât cel de a împărţi câştigurile. În ceea ce priveşte activitatea sa ea este guvernată de principiile generale de drept aplicabile contractelor şi obligaţiilor". Asociaţia fiind un contract de drept privat, Legea 1901 lasă fondatorilor şi membrilor asociaţiei libertatea de a se organiza cu respectarea legilor în vigoare; de a alege scopul asociaţiei cu condiţia caracterului său licit – acela de a fi deci o asociaţie de proprietari; de a stabili modul de organizare şi procedurile interne de funcţionare şi de a le introduce în statute sau în cele din urmă într-un regulament ulterior; de a modifica, oridecâteori se doreşte, modul său de funcţionare şi organizarea sa; de a declara sau nu înfiinţarea asociaţiei şi de a publica aceasta în Monitorul Oficial pentru ca asociaţia să devină o persoană juridică.
În cadrul coproprietăţilor
 a căror gestiune este reglementată prin Legea nr. 65-567 din 10 iulie 1965
 şi prin Decretul nr. 67-223 din 16 martie 1967
 modificate, există, de asemenea, sindicate ale coproprietarilor formate din ansamblul coproprietarilor, fără excepţie. Sindicatul coproprietarilor administrează părţile comune şi asigură conservarea imobilului şi administrarea intereselor colective ale coproprietarilor. Înzestrat cu personalitate juridică, el are drepturi şi obligaţii; de asemenea îşi poate vedea angajată responsabilitatea. El se reuneşte într-o adunare generală, cel puţin o dată pe an, după convocarea tuturor coproprietarilor. În cursul adunării generale, coprorietarii exprimă şi iau orice decizii utile, prin vot.
       De asemenea pot fi înfiinţate asociaţii sindicale de proprietari (ASP) al căror obiectiv este de a permite unui grup de proprietari funciari efectuarea în comun de lucrări de îmbunătăţire sau întreţinere cu scopul de a valorifica bunurile sau gestiunea problemelor de mediu. Aceste asociaţii sindicale de proprietari se prezintă sub mai multe modalităţi, cum ar fi Asociaţiile sindicale autorizate (ASA), Asociaţiile sindicale înfiinţate din oficiu şi ASL de lotizare. Aceste asociaţii sindicale de coproprietari se disting de asociaţiile de proprietari înfiinţate în temeiul Legii 1901 sub trei aspecte : prin aceea că existenţa lor poate fi impusă de stat, iar funcţionarea lor supusă controlului şi autorizării, un membru nu poate părăsi asociaţia fără acordul celorlalţi membri (atâta timp cât este proprietarul unui bun care intră în obiectul asociaţiei), iar schimbările în structura de conducere nu au fost declarate la prefectură
. 
GERMANIA

Interesele proprietarilor sunt reprezentate în principal de Comunitatea pentru protecţia proprietarului şi garantează folosirea fundamentală şi fără restricţii a imobilului şi a terenului privat.
Asociaţia centrală funcţionează în Köln. Există 22 de asociaţii naţionale şi peste 900 de organizaţii. Comunitatea pentru protecţia proprietarilor (imobile şi terenuri) asigură fiecărui membru primeşte asistenţa necesară. Asociaţia are o voce puternică, reprezentând interesele tuturor.
Asociaţia include un comitet executiv - structură de conducere şi de administrare a bunurilor asociaţiei centrale. Există un birou al preşedintelui ce operează în toate situaţiile astfel cum este necesar pentru îndeplinirea atribuţiilor Asociaţiei. Comisia centrală şi comitetul director al asociaţiilor naţionale sunt membre ale Adunării generale, care este cea mai înaltă autoritate în materie imobiliară.
Atribuţiile sale includ informarea membrilor, consultanţa, încheierea unei asigurări avantajoase pentru cheltuieli de judecată şi lobby-ul politic.
GRECIA

Federaţia Elenică pentru Proprietate (POMIDA) reprezintă organizaţia naţională de proprietate privată imobiliară şi proprietarii de clădiri din Grecia. POMIDA a fost înfiinţată la Atena în 1983, iar ea reprezintă şi apără interesele tuturor proprietarilor de imobile din ţară, chiar dacă trăiesc în străinătate.
Aproximativ 40 de asociaţii din întreaga ţară sunt membre ale Federaţiei Elenice pentru Proprietate (POMIDA) care este membră a Uniunii Internaţionale a Proprietăţii Imobiliare (UIPI)
. POMIDA este condusă de un consiliu de administraţie alcătuit din 15 membri
.
LETONIA
Organizarea şi funcţionarea asociaţiilor de proprietari sunt guvernate de prevederile aplicabile în general societăţilor cooperatiste, respectiv ale Legii privind societăţile cooperatiste
, prin care aceste societăţi sunt definite ca fiind asociaţii voluntare de persoane fizice sau juridice în scopul de a creşte eficienţa comercială a membrilor săi.
Legea privind proprietăţile rezidenţiale din anul 2010 
 defineşte proprietatea rezidenţială ca fiind constituită din proprietatea individuală şi proprietatea indiviză din cadrul proprietăţii comune; proprietatea individuală şi proprietatea indiviză din proprietatea comună inclusă în proprietatea apartamentului sunt inseparabile din punct de vedere legal.
Conform art. 15 alin. (1) din lege, asociaţia coproprietarilor de apartamente este organul administrativ al unei proprietăţi rezidenţiale, împărţită în proprietăţi de apartamente.
Asociaţiile de coproprietari includ toţi proprietarii de apartamente al unei proprietăţi rezidenţiale.

Conform art. 16 alin. (1), asociaţia de coproprietari are dreptul de a decide în privinţa oricărei probleme ce se referă la o coproprietate existentă.
În alin. 2 se prevede că doar asociaţia de coproprietari are dreptul de a lua decizii în privinţa modificării proprietăţii comune (creştere, descreştere), specificării procedurilor de folosire a coproprietăţii existente între proprietarii de apartamente, stabilirii şi revocării dreptului de prim refuz al proprietarilor de apartamente, acordării şi retragerii autorizaţiilor, specificării restricţiilor dreptului de folosire, transferării posesiei pentru coproprietatea existentă, forma administrării coproprietăţii existente, acordarea de atribuţii individuale sau manageriale unui administrator, procedurile privind stabilirea şi plata cheltuielilor administrative ale locuinţei, alte probleme pe care asociaţia de coproprietari le-a prevăzut şi care intră în competenţa sa.
Potrivit alin. (3) hotărârea asociaţiei de coproprietari este obligatorie pentru toţi proprietarii de apartamente, dacă proprietarii de apartamente care reprezintă peste jumătate dintre apartamentele imobilului au votat pentru.

Conform art. 18, procedurile şi modul de luare a deciziilor de către asociaţia de coproprietari sunt stabilite de către coproprietarii de apartamente. Coproprietarii de apartamente pot lua decizii în ceea ce priveşte imobilul rezidenţial fie prin convocarea adunării generale a proprietarilor de apartamente, ori fără convocarea adunării generale, prin intermediul unui chestionar, sau printr-o înţelegere reciprocă de altă natură.
Legea privind administrarea locuinţelor rezidenţiale
 stabileşte modalitatea de angajare a administratorilor autorizaţi pentru locuinţele rezidenţiale.
LITUANIA

Asociaţiile de proprietari sunt reglementate de art. 4.83, 4.85 din Codul civil
, precum şi de Legea specială privind asociaţiile de proprietari.

Modificări importante ale legii menţionate au fost aduse în 2012 şi au intrat în vigoare la 1 ianuarie 2013
. 
PORTUGALIA
Orice grup de oameni care au interese comune pot înfiinţa o asociaţie (art. 46 din Constituţie)
. 
Cadrul normativ general pentru înfiinţarea asociaţiilor este dat de art. 157 – 184 din Codul civil (CC)
.
Memorandumul referitor la asociere specifică bunurile şi serviciile cu care au contribuit membrii la activele nete, numele, scopul şi sediul persoanei juridice, modul în care operează, iar, dacă asociaţia nu este înfiinţată pe o perioadă nedeterminată, durata sa. Statutul asociaţiei mai specifică drepturile şi obligaţiile membrilor, condiţiile de asociere, părăsire şi excludere şi termenii de constituire a persoanei juridice şi returnarea subsecventă a activelor sale (art. 167 din Codul civil).
Statutul asociaţiei, actele adoptate de asociaţie şi modificările la acestea trebuie să fie acte cu caracter oficial (art. 158 din Codul civil) şi nu trebuie să aducă atingere prevederilor legilor speciale. Pe cheltuiala asociaţiei, notarul va avea în vedere că articolele din statut şi actele adoptate de asociaţie (precum şi orice modificări) se vor publica de îndată, conform reglementărilor privind actele societăţilor comerciale (art. 168 din Codul civil).
O dată ce articolele din statut / actele adoptate de asociaţie au fost întocmite şi aprobate, fondatorii pot cere certificat de admisibilitate fie personal de la Registrul Naţional al Persoanelor Juridice
 sau de la unul dintre birourile sale care operează în cadrul Registrului Comercial
 ; pe internet, pe portalul de business
, sau pe site-ul IRN
 ori prin poştă.
Asociaţiile sunt alcătuite din trei organe : adunarea generală, comitetul executiv al asociaţiei şi organul de control. Adunarea generală îşi alege conducerea organelor asociaţiei atunci când statutul sau actele adoptate de asociaţie nu stipulează alt proces de selecţie.
Consiliul de conducere şi organul de control sunt alcătuite din membri directori şi pot funcţiona dacă majoritatea lor sunt prezenţi.
Adunarea generală poate schimba deţinătorii unor posturi de conducere a asociaţiei, poate aproba bilanţul contabil, poate modifica articolele staututului sau actele adoptate de aceasta, poate hotărî lichidarea asociaţiei sau să autorizeze luarea unor măsuri legale împotriva directorilor pentru faptele săvârşite în timpul mandatului lor dacă trei sferturi dintre membrii prezenţi votează pentru. Totuşi, statutul sau actele adoptate de asociaţie pot necesita un număr mai mare de voturi decât articolele menţionate (art. 175 din Codul civil).
Hotărârile adunării generale luate contrar legii sau statutului ori actelor adoptate de asociaţie fie datorită scopului lor sau neregularităţilor în adunarea membrilor sau conducerea şedinţei pot fi lovite de nulitate absolută.
Art. 182 din Codul civil prevede diverse temeiuri pentru desfiinţarea asociaţiilor şi anume : prin hotărârea adunării generale ; prin ajungerea la sfârşitul termenului, dacă au fost înfiinţate temporar ; prin hotărâre judecătorească de declarare a insolvenţei.
Asociaţiile pot fi înfiinţate prin hotărâre judecătorească atunci când scopul lor a fost atins sau devine imposibil ; scopul diferă de cel prevăzut în statutul asociaţiei sau actele adoptate de aceasta ; scopul lor a urmărit în mod sistematic mijloace nelegale sau imorale ; existenţa lor este contrară ordinii publice.
Pentru a simplifica regimul general de înfiinţare a asociaţiilor a fost adoptată Legea nr. 40 din 24 august 2007
. Ea a aprobat un regim special pentru constituirea imediată a asociaţiilor şi a actualizat regimul general de înfiinţare a acestora, după cum este prevăzut în Codul civil. O dată cu Biroul Unic
 a devenit practic posibilă înfiinţarea unei asociaţii cu personalitate juridică, imediat, fără a fi nevoie de alte acte.
Procedura este foarte simplă şi constă în:

· alegerea unui nume dintr-o listă de nume pre-aprobate
 sau verificarea listei oferite de Biroul Unic ;
· alegerea din cele două statute standard pre-aprobate / acte adoptate oferite în birou
 ;
· formarea asociaţiei la oricare Birou Unic
 ;

· numirea unui contabil sau alegerea unuia dintr-un registru de contabili dacă se urmăreşte ţinerea de registre contabile, altfel se depune declaraţia de începere a activităţii la Biroul Unic sau la biroul de taxe.
Biroul va acorda imediat asociaţiei un card de persoană juridică şi un certificat de statut şi va publica statutul online, în exact aceiaşi termeni ca şi cei pentru societăţile comerciale.
Site-ul Biroului Unic
 oferă informaţii despre modul în care este înfiinţată asociaţia, modul în care operează şi formalităţile necesare, costurile şi munca implicate în formalizarea procesului.
În prezent, există mai multe asociaţii de proprietari, în special Asociaţia de Proprietari de la Lisabona (ALP)
, înfiinţată în 1888. Aceasta este o asociaţie la nivel naţional înfiinţată să acţioneze şi să-i reprezinte pe proprietarii urbani, fie în apartamente la bloc sau separat în apartamentele deţinute într-o clădire.
O altă asemenea asociaţie este Asociaţia de Proprietari Vale do Lobo
, înfiinţată în 1989 şi guvernată prin propriile sale acte / hotărâri, care reprezintă marea majoritate a proprietarilor şi care organizează şi activităţi sociale, culturale şi sportive pentru membrii, familiile şi oaspeţii acestora.
MAREA BRITANIE

Singura formă de asociere de deţinători de locuinţe o constituie asocierea deţinătorilor de contracte de închiriere leasehold
 (de obicei în blocuri mai mari). Aceştia se asociază ca o structură comună cu scopul de a influenţa deciziile proprietarului freehold
 / ale administratorilor potrivit standardelor de mentenanţă şi a cheltuielilor aferente. Grupurile de chiriaşi pot cere să fie recunoscuţi, iar acolo unde nu se întâmplă acest lucru ei pot solicita această recunoaştere din partea Serviciului pentru Proprietate Rezidenţială – depinde de asociaţie stabilirea propriilor reguli şi proceduri
.
Aceste asociaţii nu sunt reglementate în mod oficial.

Deşi Legea privind reformarea proprietăţii comune şi a închirierii
 a permis constituirea de asociaţii de către proprietarii de spaţii comune din blocurile de apartamente, dezvoltarea acestei noi forme de proprietate a avansat lent
. 
Atunci când grupurile de chiriaşi se asociază pentru a cumpăra împreună blocul în proprietate ei pot administra blocul ei înşişi sau să delege aceasta unui administrator din partea lor. După ce au cumpărat proprietatea ei sunt supuşi aceloraşi prevederi ca şi orice proprietar conform Legii din 1985 (modificată)
.
SLOVACIA
Organizarea şi funcţionarea asociaţiilor de proprietari sunt reglementate prin Legea nr. 513/1991 – Codul comercial , art. 221-260, precum şi prin proiectul de lege nr. 182/1993.
SPANIA
Organizarea şi funcţionarea asociaţiilor de proprietari sunt reglementate prin Legea nr. 49/1960 din 21 iulie, privind proprietatea orizontală. Această lege a fost modificată de mai multe ori în ultimii 53 de ani
.

� "Proprietatea fiind un drept inviolabil şi sacru, nimeni nu poate fi privat de ea, decât atunci când o necesitate publică, legal constantă, o impune în mod evident şi cu condiţia unei juste şi prealabile despăgubiri".


� Prof. univ. dr. Corneliu Bîrsan, Drept civil. Drepturile reale principale în reglementarea noului Cod civil, Editura Hamangiu, Bucureşti, 2013, pp. 39-41


� Fl. A. Baias, E. Chelaru, R. Constantinovici, I. Macovei (coordonatori), Noul Cod civil, comentariu pe articole, art. 1-2664, Editura C.H. Beck, Bucureşti, 2012, pag. 718


� Prof. univ. dr. Corneliu Bîrsan, Drept civil. Drepturile reale principale în reglementarea noului Cod civil, Editura Hamangiu, Bucureşti, 2013, pp. 226-227


� condominium – a form of ownership of real property in which several owners each own a separate residential or commercial unit within the property and all of them together own the common areas such as lobbies and recreational areas, as tenants in common (James E. Clapp, Random House Webster's Dictionary of the Law, Random House, New York, 2000, page 97)


Condominiu – o formă de proprietate imobiliară în care fiecare în parte dintre proprietari deţine o locuinţă sau un spaţiu comercial în cadrul proprietăţii şi toţi împreună deţin spaţiile comune, precum holurile şi spaţiile cu destinaţia de recreaţie, ca şi coproprietari.


� � HYPERLINK "http://www.zvhausundeigentum.at/" ��http://www.zvhausundeigentum.at/� 


� � HYPERLINK "http://www.op.be/" ��http://www.op.be/�


� An apartment association is a non-profit association established by apartment owners provided for in the Apartment Ownership Act for the purpose of shared management of the legal shares of the buildings and plot of land which are part of the object of apartment ownership and representation of the shared interests of the members of the apartment association.


O asociaţie de apartamente este o asociaţie non-profit înfiinţată de proprietarii de apartamente prevăzuţi de Legea privind proprietatea de apartamente în scopul administrării comune a cotelor legale din imobilele şi suprafeţele de teren ce constituie obiectul proprietăţii de apartament şi reprezentării intereselor comune ale membrilor asociaţiei de apartamente.


� HYPERLINK "http://www.legaltext.ee/en/andmebaas/ava.asp?m=022" ��http://www.legaltext.ee/en/andmebaas/ava.asp?m=022�


� � HYPERLINK "http://www.legaltext.ee/en/andmebaas/ava.asp?m=022" ��http://www.legaltext.ee/en/andmebaas/ava.asp?m=022�


� � HYPERLINK "http://www.legaltext.ee/en/andmebaas/ava.asp?m=022" ��http://www.legaltext.ee/en/andmebaas/ava.asp?m=022�


� � HYPERLINK "http://www.just.ee/?class=document&action=print&section=29323" ��www.just.ee/?class=document&action=print&section=29323�


� On the basis of an agreement, apartment owners may organise legal relationships concerning the object of common ownership (community of apartment owners) differently than provided by this Act, except if this is directly precluded by law. If apartment owners decide to found an apartment association pursuant to requirements of the Apartment Associations Act, the owners shall administer the object of common ownership pursuant to the Apartment Association Act as of the creation of the legal capacity of the apartment association. In the case provided for in the previous sentence, the Act applies to the administration of the object of common ownership in so as far as this is not in conflict with the Apartment Associations Act.


Prin acord, proprietarii de apartamente pot intra în raporturi juridice având ca obiect proprietatea comună (asociaţie de coproprietari) alfel decât este prevăzut în această Lege, cu excepţia situaţiei în care legea interzice aceasta. Dacă proprietarii de apartamente decid să înfiinţeze o asociaţie de apartamente conform Legii privind asociaţiile de apartamente, proprietarii vor administra obiectul proprietăţii comune conform prevederilor Legii privind asociaţia de apartamente ca şi în situaţia dobândirii capacităţii juridice a asociaţiei de apartamente. În cazul prevăzut în teza precedentă, legea se aplică în cazul administrării având ca obiect proprietatea comună atât timp cât nu intră în conflict cu Legea privind asociaţiile de apartamente.


� � HYPERLINK "http://www.prh.fi/en/yhdistysrekisteri/yhdistyslaki.html" ��http://www.prh.fi/en/yhdistysrekisteri/yhdistyslaki.html�


� la copropriété – chaque personne possède une quote-part des parties communes de l'immeuble et la propriété exclusive d'un lot (Michel Soignet, Le français juridique, Chambre de Commerce et d'Industrie de Paris, Hachette, Paris, 2003, page 58)


coproprietatea – fiecare persoană posedă o cotă-parte din părţile comune ale unui imobil şi proprietatea exclusivă asupra unei suprafeţe de teren


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000880200" �http://www.legifrance.gouv.fr/affichTexte.do?cidTexte=JORFTEXT000000880200�


� � HYPERLINK "http://www.legifrance.gouv.fr/affichTexte.do?cidTexte=LEGITEXT000006061423&dateTexte=vig" �http://www.legifrance.gouv.fr/affichTexte.do?cidTexte=LEGITEXT000006061423&dateTexte=vig�


� � HYPERLINK "http://vosdroits.service-public.fr/associations/F1319.xhtml" �http://vosdroits.service-public.fr/associations/F1319.xhtml�


Următoarele linkuri permit de a vedea diferitele etape legate de înfiinţarea unei asociaţii indiferent care ar fi obiectul său :


         � HYPERLINK "http://vosdroits.service-public.fr/associations/N22175.xhtml" �http://vosdroits.service-public.fr/associations/N22175.xhtml�


� HYPERLINK "http://vosdroits.service-public.fr/associations/F3109.xhtml" �http://vosdroits.service-public.fr/associations/F3109.xhtml�


Agenţia Naţională pentru Locuinţe descrie regimul juridic privind asociaţiile sindicale ale proprietarilor :


� HYPERLINK "http://www.anil.org/analyses-et-commentaires/analyses-juridiques/2004/associations-syndicales-des-proprietaires/" �http://www.anil.org/analyses-et-commentaires/analyses-juridiques/2004/associations-syndicales-des-proprietaires/�


� HYPERLINK "http://www.anil.org/analyses-et-commentaires/analyses-juridiques/2004/associations-syndicales-des-proprietaires/" �http://www.anil.org/analyses-et-commentaires/analyses-juridiques/2004/associations-syndicales-des-proprietaires/�


� � HYPERLINK "http://www.uipi.com/" ��http://www.uipi.com/�


� � HYPERLINK "http://www.pomida.gr/english/index.html" \t "_blank" �http://www.pomida.gr/english/index.html�


� � HYPERLINK "http://www.vvc.gov.lv/export/sites/default/docs/LRTA/Likumi/Co-operative_Societies_Law.doc" ��http://www.vvc.gov.lv/export/sites/default/docs/LRTA/Likumi/Co-operative_Societies_Law.doc�


� � HYPERLINK "http://www.vvc.gov.lv/export/sites/default/docs/LRTA/Likumi/Law_On_Residential_Properties.doc" \t "_blank" �http://www.vvc.gov.lv/export/sites/default/docs/LRTA/Likumi/Law_On_Residential_Properties.doc�


� � HYPERLINK "http://www.vvc.gov.lv/export/sites/default/docs/LRTA/Likumi/Law_On_Administration_of_Residential_Houses.doc" \t "_blank" �http://www.vvc.gov.lv/export/sites/default/docs/LRTA/Likumi/Law_On_Administration_of_Residential_Houses.doc�


� � HYPERLINK "http://www3.lrs.lt/pls/inter/dokpaieska.showdoc_l?p_id=403201" ��http://www3.lrs.lt/pls/inter/dokpaieska.showdoc_l?p_id=403201�


� � HYPERLINK "http://www3.lrs.lt/pls/inter/dokpaieska.showdoc_l?p_id=422539" ��http://www3.lrs.lt/pls/inter/dokpaieska.showdoc_l?p_id=422539� (text disponibil exclusiv în lituaniană)


� � HYPERLINK "http://www.parlamento.pt/Legislacao/Documents/Constitution7thRev2010EN.pdf" ��http://www.parlamento.pt/Legislacao/Documents/Constitution7thRev2010EN.pdf�


� � HYPERLINK "http://82.102.24.65/pdfs/codigos/ccivil.pdf" ��http://82.102.24.65/pdfs/codigos/ccivil.pdf�


� � HYPERLINK "http://www.irn.mj.pt/IRN/sections/irn/a_registral/servicos-externos-docs/contactos/contactos-de-servicos/#rnpc" ��http://www.irn.mj.pt/IRN/sections/irn/a_registral/servicos-externos-docs/contactos/contactos-de-servicos/#rnpc�


� � HYPERLINK "http://www.irn.mj.pt/sections/irn/a_registral/servicos-externos-docs/contactos/contactos-dos-servicos-comercial/downloadFile/file/CR_comercial.pdf?nocache=1238170127.61" ��http://www.irn.mj.pt/sections/irn/a_registral/servicos-externos-docs/contactos/contactos-dos-servicos-comercial/downloadFile/file/CR_comercial.pdf?nocache=1238170127.61�


� � HYPERLINK "http://www.portaldaempresa.pt/cve/pt" ��http://www.portaldaempresa.pt/cve/pt�


� � HYPERLINK "http://www.irn.mj.pt/IRN/sections/inicio" ��http://www.irn.mj.pt/IRN/sections/inicio�


� � HYPERLINK "http://www.dre.pt/pdf1s/2007/08/16300/0565905664.pdf" ��http://www.dre.pt/pdf1s/2007/08/16300/0565905664.pdf�


� � HYPERLINK "http://www.associacaonahora.mj.pt/" ��http://www.associacaonahora.mj.pt/�


� � HYPERLINK "http://www.associacaonahora.mj.pt/seccoes/denominacoes.htm" ��http://www.associacaonahora.mj.pt/seccoes/denominacoes.htm�


� � HYPERLINK "http://www.associacaonahora.mj.pt/seccoes/estatutos.htm" ��http://www.associacaonahora.mj.pt/seccoes/estatutos.htm�


� � HYPERLINK "http://www.associacaonahora.mj.pt/seccoes/estatutos.htm" ��http://www.associacaonahora.mj.pt/seccoes/estatutos.htm�


� � HYPERLINK "http://www.associacaonahora.mj.pt/seccoes/como_funciona.htm" ��http://www.associacaonahora.mj.pt/seccoes/como_funciona.htm�


� � HYPERLINK "http://www.alp.pt/Associa%C3%A7%C3%A3o/Apresenta%C3%A7%C3%A3o/tabid/769/language/en-GB/Default.aspx" ��http://www.alp.pt/Associa%C3%A7%C3%A3o/Apresenta%C3%A7%C3%A3o/tabid/769/language/en-GB/Default.aspx�


� � HYPERLINK "http://www.poavdl.com/index.html" ��http://www.poavdl.com/index.html�


� leasehold – property whose duration of ownership or occupation is fixed or capable of being fixed 


leasehold – proprietatea a cărei durată de posesie sau ocupare este determinată


� freehold estate – property whose duration of ownership or occupation is not determined


freehold – proprietatea a cărei durată nu este determinată 


(Amy Krois-Lindner and Translegal, International Legal English, Cambridge University Press, 2006, page 310)


� � HYPERLINK "http://www.justice.gov.uk/downloads/tribunals/residential-property/tenants-assoc.pdf" \t "_blank" �http://www.justice.gov.uk/downloads/tribunals/residential-property/tenants-assoc.pdf� 


� � HYPERLINK "http://www.legislation.gov.uk/ukpga/2002/15/contents" ��http://www.legislation.gov.uk/ukpga/2002/15/contents�


� � HYPERLINK "http://www.uknetguide.co.uk/Finance/Article/What_is_a_Commonhold-100378.htmlT" ��http://www.uknetguide.co.uk/Finance/Article/What_is_a_Commonhold-100378.htmlT�


� � HYPERLINK "http://www.legislation.gov.uk/ukpga/1985/70" \t "_blank" �http://www.legislation.gov.uk/ukpga/1985/70�


� Textul consolidat al legii (în spaniolă) este următorul: �HYPERLINK "http://www.boe.es/buscar/pdf/1960/BOE-A-1960-10906-consolidado.pdf"��http://www.boe.es/buscar/pdf/1960/BOE-A-1960-10906-consolidado.pdf�

